

**POHJOIS-KARJALAN RESERVIUPSEERIPIIRI RY**

# TOIMINTAKERTOMUS 2016

## 1. YLEISTÄ

Vuosi 2016 oli Pohjois-Karjalan Reserviupseeripiiri ry:n 65. toimintakausi. Piiri on perustettu 23.9.1951 ja merkitty yhdistysrekisteriin 11.2.1959. Oman lipun piiri hankki 25.5.1979.

Toiminnan painopistealueet vuonna 2016 olivat:

\* tiedotus, edunvalvonta, reservin laajan ampumatoiminnan ylläpito

## 2. JÄSENTOIMINTA

### 2.1. Jäsenyhdistykset

Kertomusvuonna piiriin kuului 15 jäsenyhdistystä, joista jäsenmäärältään

suurin oli Joensuun Reserviupseerit ry 330 jäsentä, ja pienin oli Tuupovaaran

Reserviupseerit ry 3 jäsentä.

### 2.2. Jäsenmäärät

Jäsenmäärä kehitys

|  |  |  |  |
| --- | --- | --- | --- |
| **YHDISTYS** | **PERUSTETTU** | **2015** | **2016** |
| Ilomantsi | 2.3.1953 | 30 | 29 |
| Joensuu | 28.2.1933 | 295 | 290 |
| Juuka | 2.11.1954 | 31 | 28 |
| Kesälahti | 6.12.1958 | 10 | 10 |
| Kitee | 6.5.1945 | 46 | 42 |
| Kontiolahti | 26.4.1959 | 54 | 51 |
| Lieksa | 4.1.1941 | 46 | 42 |
| Liperi | 11.3.1959 | 43 | 44 |
| Nurmes | 5.1.1941 | 54 | 51 |
| Outokumpu | 14.11.1950 | 55 | 53 |
| Polvijärvi | 11.3.1956 | 22 | 20 |
| Rääkkylä | 23.10.1957 | 11 | 10 |
| Tohmajärvi-Värtsilä | 8.1.1941 | 29 | 29 |
| Tuupovaara | 5.10.1965 | 3 | 3 |
| Valtimo | 21.4.1960 | 18 | 19 |
| **Piiri** | **Yhteensä** | **747** | **721** |

Jäsenmäärät viimeisenä 10 vuotena ovat olleet:

* 2007 868 maksanutta jäsentä
* 2008 846 maksanutta jäsentä
* 2009 826 maksanutta jäsentä
* 2010 828 maksanutta jäsentä
* 2011 817 maksanutta jäsentä
* 2012 818 maksanutta jäsentä
* 2013 786 maksanutta jäsentä
* 2014 751 maksanutta jäsentä
* 2015 747 maksanutta jäsentä
* 2016 721 maksanutta jäsentä

Kaiken kaikkiaan piirissä oli 31.12.2016 yhteensä 795 jäsentä. Luku sisältää mm laskuttamattomat (34 henk) ja vapaajäsenet.

### 2.3. Piiriorganisaatio

#### 2.3.1. Puheenjohtajisto

Piirin puheenjohtajana toimi Jyrki Huusko Joensuusta ja

1.varapuheenjohtajana Mika Tukiainen Joensuusta ja

2.varapuheenjohtajana Jussi Hirvonen Liperistä.

#### 2.3.2. Piirihallituksen jäsenet

Ilomantsin Reserviupseerit ry Jorma Maksimainen

Joensuun Reserviupseerit ry Pertti Saarelainen

Joensuun Reserviupseerit ry Aki Hankilanoja

Juuan Reserviupseerit ry Ossi Hirvonen

Kesälahden Reserviupseerit ry Osmo Anttonen

Kiteen Reserviupseerit ry Juha Kupiainen

Kontiolahden Reserviupseerit ry Aapo Söder

Lieksan Reserviupseerit ry Juhani Lehikoinen

Liperin Reserviupseerit ry Jussi Hirvonen

Nurmeksen Reserviupseerit ry Matti Asikainen

Outokummun Reserviupseerit ry Pekka Martikainen

Polvijärven Reserviupseerit ry Jari Mustonen 1.1.-21.10

Aki Pietarinen 22.10-

Pyhäselän Reserviupseerit ry Jouko Kankkunen

Rääkkylän Reserviupseerit ry Ilpo Pitkänen

Tohmajärvi-Värtsilän Reserviupseerit ry Arto Salminen

Valtimon Reserviupseerit ry Markku Pirinen

### 2.4. Piirin toimikunnat

#### 2.4.1. Piirihallituksen työvaliokunta

Työvaliokuntaan kuuluivat puheenjohtaja Jyrki Huusko, Mika Tukiainen, Jussi Hirvonen sekä rahastonhoitaja Harri Norismaa ja toiminnanjohtaja Arto Mulari (1.8.2016 saakka) ja Jouni Mattila 1.8.-31.12.2016.

#### 2.4.2. Palkitsemistoimikunta

Palkitsemistoimikunta uudistettiin vuoden 2016 aikana. Nykyisin ko. toimikunta muodostuu entisistä puheenjohtajista. Vuonna 2016 piirin palkitsemistoimikuntaan kuuluivat puheenjohtaja Harri Norismaa ja jäsenet Juha Rytkönen, Jari Aho, Pekka K. Vatanen sekä Arto Juntunen.

#### 2.4.3. Yhteistoiminta – toimikunta

Reservipiirien YT – toimikuntaan kuuluivat reserviupseerien edustajina työvaliokunnan jäsenet. Puheenjohtajana toimi vuonna 2016 reserviupseeripiiristä Jyrki Huusko. Reserviläispiiriä edusti YT – toimikunnassa heidän oma työvaliokuntansa. Toimikunta kokoontui viisi kertaa, 9.3. 6.4, 9.8., 13.9. ja 20.12.2016.

Yhteistoimintatoimikunta valmisteli vuoden aikana mm. uuden toiminnanjohtajan valinnan sekä käsitteli kulukorvaushakemukset 20.12.2016.

#### 2.4.4. Piirin ampuma- ja liikuntavastaavat

Piirin ampumakilpailutoimintaa johti Matti Kauppinen ja muuta liikuntaa Jyrki Huusko.

**2.4.5** **Karjalan Pojat –lehden toimituskunta**

Toimituskunnan kokoonpano oli seuraava:

Reserviupseeripiiristä toimituskuntaan kuului puheenjohtaja Jyrki Huusko ja Harri Norismaa, Reserviläispiirin edustajina Terho Hirvonen ja Hannu P.

Martikainen. Toimituskuntaan kuuluivat lisäksi piirilehden päätoimittaja Jukka

Ignatius sekä nettilehden toimittaja Ari Hevonkoski.

Maanpuolustuskoulutusyhdistyksen edustajana toimikuntaan kuului Savo-Karjalan maanpuolustuspiirin päällikkö Kimmo Salo ja aluetoimiston edustajana toimistosihteeri (tiedottaja oto) Marko Jalkanen. Toimituskunnan sihteerinä toimi Arto Mulari 1.8.2016 saakka ja Jouni Mattila 1.8.-31.12.2016.

### 2.5. Taloudenhoito ja tilintarkastus

Tilinpidon ja palkanlaskennan hoiti Kirjanpito Karttunen Outokummusta.

Taloudenpidon hoiti toiminnanjohtaja Arto Mulari 1.1.-31.7.2016 ja Jouni Mattila 1.8.-31.12.2016. Piirin rahastonhoitajana toimi Harri Norismaa Joensuusta.

Toiminnantarkastajina toimivat T&E Taloustiimi Oy:stä Teuvo Pursiainen HTM ja Erja Pursiainen.

### 2.6. Toiminnanjohtaja

Piirin toiminnanjohtajana oli Arto Mulari 1.1.-31.7.2016 ja Jouni Mattila 1.8.-31.12.2016. Toiminnanjohtaja osallistui liittojen järjestämille yhteisille neuvottelupäiville Helsingissä 19.3. ja Kuopiossa 24.-25.8.

Toiminnanjohtajan vaihtuessa järjestettiin tiedotustilaisuus Korsulla 9.8.2016. Karjalainen kirjoitti asiasta hyvän artikkelin.

Uusi toiminnanjohtaja aloitti yhdistyskierroksen syyskuussa ja jatkaa sitä keväällä 2017. Syksyn aikana hän vieraili ja piti esitelmät Kontiolahden, Tohmajärvi-Värtsilän, Joensuun ja Ilomantsin yhdistysten syyskokouksissa/vast. Lisäksi hän osallistui Lieksassa järjestettyyn maanpuolustusjärjestöjen ja rajakillan joulujuhlaan.

### 2.7. Piirin edustus Suomen Reserviupseeriliitossa ja sen yhteistyöelimissä

* RUL:n neuvottelukunnan jäsen 2016 Erkki Laak
* RUL:n liittohallituksen jäsen 2016 Jyrki Huusko
* RUL:n liittovaltuuston jäsen 2016 Mika Tukiainen varalla Harri

Norismaa

### 2.8 Muut edustukset

Karjalan Poikien Killan hallituksessa piirin edustajana oli Jyrki Huusko.

Pohjois-Karjalan alueelliseen neuvottelukuntaan (VMPK) kuuluivat Jyrki Huusko (varamies Mika Tukiainen) sekä piirin toiminnanjohtaja.

## 3. PIIRIN TOIMINTA

### 3.1. Kokoukset

Piirien kevätkokous pidettiin yhteisenä tapahtumana Pohjois-Karjalan Reserviläispiiri ry:n kanssa Outokummussa Teollisuuskylän auditoriossa 30.3.2016. Piirin syyskokous pidettiin yhteisenä tapahtumana Pohjois-Karjalan Reserviläispiiri ry:n kanssa Itä-Suomen aluehallintoviraston tiloissa Joensuussa 26.10.2016.

### 3.2 Piirihallituksen kokoukset

Piirihallitus kokoontui kolme kertaa:

* 28.1. Liperi
* 15.3. Joensuu
* 13.9. Liperi

### 3.3 Koulutus

#### 3.3.1 Varusmiesten koulutus

Piiri koulutti Pohjois-Karjalan rajavartioston Rajajääkärikomppaniassa palvelleita kokelaita Onttolassa 15.6. ja 14.12. Tilaisuuksissa esiteltiin reserviläistoimintaa, painotettiin siviili- ja sotilasjohtamisen samankaltaisuutta ja esiteltiin veteraanien työtä nykypolvelle. Tilaisuus on samalla myös uusien jäsenien rekrytointitilaisuus.

P-KR:n kotiuttamistilaisuuksissa 16.6. ja 15.12. palkittiin piirin pronssisilla ansiomitalilla palveluksessa menestyneitä vänrikkejä.

#### 3.3.2 Jäsenistön koulutus

Piirin jäsenistöä on osallistunut MPK:n kursseille sekä kouluttajina ja kurssilaisina.

#### 3.3.3 Nuorten toiminta

Erityistä nuorten toimintaa ei ole järjestetty, vaan yhdistykset järjestävät toimintaa kaikille ikäluokille.

### 3.4 Hengellinen toiminta

Piirin hengellinen toiminta painottuu Joulutulet -tapahtumaan. Tilaisuus järjestettiin yhdeksässä (9) paikassa (Tohmajärvellä, Kontiolahdella, Enossa, Joensuussa, Liperissä, Kiteellä, Nurmes, Outokumpu ja Valtimolla) 9.–15.12.2016 välisenä aikana. Joulutulet ovat vakiinnuttaneet paikkansa monella paikkakunnalla myös suuren yleisön keskuudessa. Piiri tiedotti asiasta Sanomalehti Karjalaisen, Karjalan Heilin ja alueen muiden paikallislehtien Menot/tapahtumat –palstalla.

### 3.5 Tiedotus

**3.5.1** **Pohjois-Karjalan Maanpuolustuksen Tuki PKMT ry**

## Piirilehti Karjalan Pojat

Karjalan Pojat piirilehti täytti 60 vuotta. Lehti ilmestyi juhlavuonna kolme kertaa, kahdesti paperi- ja kerran nettiversiona. Lehden talous jatkoi entisellä rahoitusmallilla eli takasivun vuosimainoksilla ja yhdistysten hankkimilla kertamainoksilla.

Vuoden 2014 mainosprovisiot, yhteensä 2738 euroa, maksettiin yhdistyksille vasta huhtikuussa 2016. Pääosa mainoksia vuosina 2015-2016 hankkineista yhdistyksistä saivat keräämästään ja maksetusta mainosmateriaalista 40 % myyntipalkkion, yhteensä 1504 euroa, joulukuussa 2016. Nurmeksen Reservinaliupseerit ry:n joulukuun numeroon keräämien mainosten provisioita ei ehditty maksaa vuoden 2016 aikana, koska kaikki mainostajat eivät olleet maksaneet laskua yhdistyksen tilille. Maksu yhdistykselle tapahtuu heti kun mainostajat ovat kaikki maksaneet ilmoituksensa. Liperin Reserviläiset ry:lle provisio sovittiin maksettavan maaliskuussa 2017.

Lehden kuluihin on lisäksi peritty 3,50 € lehtimaksua kultakin maksaneelta jäseneltä. Rahoitusmalli on toimiva ja oikeudenmukainen. Kukaan ei saa lehteä ilmaiseksi, kuten aiemmin oli mahdollista. Mainosten myynti toteutui tyydyttävästi. Lehden talouden kohentamisesi järjestettiin vuonna 2015 Toimituskunnan ideoima Pelastetaan Karjalan Pojat -lehti kampanja, joka pelasti tuolloin lehden talouden. Lehden toimituskunta kokoontui kolme (3) kertaa. Lehden päätoimittajana toimi Jukka Ignatius Tohmajärveltä. Nettilehdestä tuottamisessa toisena vastuuhenkilönä toimi Ari Hevonkoski Kontiolahdelta.

### 3.5.2 Piirien yhteiset kotisivut ([www.pkreservi.fi)](http://www.pkreservi.fi/)

Piirien sivuston ja nettilehden ylläpitäjänä toimi Ari Hevonkoski Kontiolahdelta. Kotisivujen sisältönä ovat kertomusvuonnakin lehden lisäksi mm. yhteystiedot, toimintakalenteri, kilpailujen tulokset ja viimeisin hyväksytty toimintakertomus.

### 3.5.3. Muu tiedotus

Piirin tiedottaminen on hoidettu sähköpostin välityksellä, osin henkilökohtaisten sähköpostiosoitteiden välityksellä ja osin Maanpuolustusrekisterin sähköpostin. Kokouskutsut on lähetetty yhdistysten puheenjohtajien kautta jäsenistölle.

Sanomalehti Karjalainen julkaisi erittäin positiivisen artikkelin Pohjois-Karjalan reserviläistoiminnasta 25.10.2016. Karjalaisen kanssa on sovittu, että sopivia juttuaiheita lähetetään tulevaisuudessa ensisijaisesti Anna Sievälälle ja Pekka Puustiselle. Loppuvuodesta käytiin keskusteluja Karjalaisen toimituksen kanssa Reserviläisliitteen (Karjalan Pojat lehden) julkaisemiseksi Karjalaisen jakelussa 6.12.2017. Asiasta sovitaan yksityiskohtaisemmin keväällä 2017.

**3.6.4 Muu toiminta**

Piiri ja yhdistykset käyttivät muutaman kerran korvauksetta Pohjois-Karjalan aluetoimiston hallinnassa olevaa, Karjalaisen Kulttuurin Edistämissäätiön omistamaa, Olli Tiaisen majaa erilaisiin kokouksiinsa ja muihin tilaisuuksiin. Piirit järjestivät majan alueen syystalkoot sopimuksen mukaisesti.

Työterveydenhuollon sopimus Joensuun Työterveys kanssa uusittiin syyskuussa.

## 4. PALKITSEMISET JA HUOMIONOSOITUKSET

**4.1. Reserviupseeriliiton ansiomitalit RUL KAM SK**

**4.1.1 Liiton kultainen ansiomitali soljen kera**

- Laasonen Aimo, kapteeni, Outokumpu

**4.1.2. Liiton kultainen ansiomitali RUL KAM**

**4.1.3 Liiton hopeinen ansiomitali RUL HAM**

**4.1.4. Liiton pronssinen ansiomitali RUL PAM**

**4.1.5 RESUL:n pronssinen ansiomitali**

* kapteeni Timo Makkonen

**4.2. Pohjois-Karjalan Reserviupseeripiiri ry:n ansiomitalit**

4.2.1. Piirin kultainen ansiomitali Pkam

4.2.2. Piirin hopeinen ansiomitali Pham

* Hirvonen Terho, kersantti, Polvijärvi, P-K Res piirin puheenjohtaja

4.2.3. Piirin pronssinen ansiomitali Ppam

* Rautiainen Erno, luutnantti, Kontiolahti

**4.2.4 Kunniakirja aktiivisesta ja hyvästä toiminnasta**

* Itäniva Liisa, Kontiolahti

### 4.3. Vuoden yhdistys ja muut valinnat 2016

### Vuoden yhdistykseksi valittiin Liperin Reservinupseerit ry.

**Vuoden tiedottaja Olavi Lautamäki** Kiteen Reserviläiset ry.

**Vuoden liikkuva reservinupseeri Arto Salminen** Tohmajärvi-Värtsilä Reserviupseerit ry

**Vuoden jäsenhankkija** **Pekka Ratilainen** Kontiolahden Reserviläiset

Kultakeskukselta hankittiin marraskuussa uusia ansiomitaleita yhteensä 863,04 eurolla.

## 5. RESERVILÄISLIIKUNTA JA – KILPAILUTOIMINTA

Piirin tavoitteena on ylläpitää ja kehittää jäsenistön kenttäkelpoisuutta kannustamalla heitä säännölliseen liikuntaharrastukseen. Keskeisiä reserviläisliikunnan muotoja ovat perusliikunnan (kävely, juoksu, hiihto, suunnistus) lisäksi monipuoliset ammunnat, maastotoiminta, maantiemarssit, sotilasmoniottelut. Lisäksi jäsenistöä kannustetaan ottamaan osaa sekä piirin omiin että liiton kilpailuihin.

Piirin alueella järjestettiin vuoden 2016 aikana runsaasti erilaisia liikunta- ja kilpailutapahtumia. Liikunta- ja kilpailutoiminnan tehostamiseksi perustettu Tuli- ja Liike toimikunta koottiin pienen tauon jälkeen uudelleen joulukuussa 2014.

Reserviläisten ampumamestaruuksia ratkottiin piirien yhteisissä kilpailuissa joita järjestettiin seuraavasti:

* 16.1. Piirin ilma-asekilpailut Kontiolahti
* 18.6. PA3 ja PA4 Pistooli palvelusammunnat Liperi
* 18.6. Perinnepistooli Rääkkylä
* 9.7. PA1 ja PA2 Kivääri palvelusammunnat Outokumpu
* 29.7. Isopistooli Joensuu
* 30.7. Pienoispist + pistpika Joensuu
* 15-16.10. Piirin SRA-mestaruuskilpailut Outokumpu
* 6.11. Perinnekivääri Rääkkylä

Piirin urheilijat ovat osallistuneet myös Reserviläisliiton kilpailuihin. Lajeina ovat olleet erilaiset ampumalajit, ampumajuoksu ja -hiihto. Yksityiskohtaiset tulokset löytyvät piirien nettisivuilta, www.pkreservi.fi

Kouvolan (Utin) Tyrrissä 19.-21.8. järjestetyissä Reserviläisten ampumamestaruuskilpailuissa Pohjois-Karjalan Reservipiirien menestys oli erittäin hyvä. Tuloksena oli kymmenen sm-mitalia. Yksi niistä tuli reserviupseeripiirille:

# Pienoiskivääri 50 m 3×20 ls

### Sarja H75, 2. Manner Reino, 500

Pohjois-Karjalan Reservipiireistä koottu joukkue voitti reserviläisten sarjan puolustusvoimien järjestämässä Oltermannin hiihdossa Pohjois-Karjalassa 2.-3.3.2016.

Pohjois-Karjalan aluetoimiston järjestämään perinteiseen reserviläisten rynnäkkökiväärikilpailuun osallistui piireistä yhteensä noin 70 kilpailijaa. Joensuun Reserviläiset voitti kilpailun viidennen kerran peräkkäin.

Aluetoimisto järjesti Reserviläisurheilukauden päättäjäiset Eliaksessa Joensuussa 1.11.2016. Siellä palkittiin edellä mainitun rk-kilpailun parhaat, kenttäkelpoisin yhdistys (Joensuun Reserviläiset ry) ja muutamia muita eri kilpailuissa hyvin menestyneitä reserviläisiä.

RESUL:n Paloaukean Talvijotos järjestettiin Liperissä Pohjois-Karjalassa 5-6.3.2016. Sen suunnittelusta ja toteuttamisesta vastasivat Liperin Reserviupseerit ry ja Liperin Reserviläiset ry. Liitteenä 1 on jotosjohtaja Jussi Hirvosen ja Marko Halosen laatima Jotoskertomus.

MPK:n Kiteellä järjestämälle marssikurssille 5.6.2016 osallistui runsas joukko piirimme reserviläisiä. Tapahtuma oli osanottajamäärältään suurin marssitapahtuma Pohjois-Karjalassa vuonna 2016.

Piirin kilpailuissa tarvittavat palkintomitalit tilattiin lokakuussa. Turun Merkki- ja Mitali Oy toimittaa ne Jouni Mattilalle tammikuussa.

## 6. YHTEISTOIMINTA

Yhteistoiminta veljesjärjestön, Pohjois-Karjalan Reserviläispiirin kanssa on toiminut saumattomasti. YT – kokoukset ja piirihallitusten kokoukset on pidetty samoissa kokoustiloissa, kuitenkin erilliset kokoukset niiden alkuja lukuun ottamatta. Näissä kokouksissa on valmisteltu mm. yhteinen toimintasuunnitelma, jota on myös toteutettu yhteisvoimin.

Pohjois-Karjalan aluetoimisto, Pohjois-Karjalan rajavartiosto ja Maanpuolustuskoulutusyhdistyksen Savo-Karjalan piiri ovat tukeneet merkittävästi piirien ja yhdistysten toimintaa.

Karjalan Poikien Kilta ry jäsenjärjestöineen on tukenut monin eri tavoin piirin työskentelyä vapaaehtoisen maanpuolustuksen hyväksi.

Lokakuussa päätettiin liittyä piirinä jäseneksi Kontiorannan ampumaratahanketta varten erikseen vuoden 2017 alussa perustettavaan yhdistykseen. Alkuvaiheessa hankkeen vetovastuu on Kontiolahden Urheilijoilla ja Kontiolahden kunnalla.

Pohjois-Karjalan ja Pohjois-Savon piirien välillä päätettiin laajentaa ja syventää yhteistoimintaa Kuopiossa 8.11.2016 käydyissä neuvotteluissa. Kokoukseen osallistuivat Jussi-Pekka Hirvonen (RU), Pertti Leinonen (RES), Marko Halonen (RES) ja Hannu P. Martikainen (RES). Yhteistoiminta koskee ainakin johtamiskoulutusta, ammuntaa, kenttäkelpoisuutta, viestintää ja rekrytointia sekä veteraanityötä.

Syyskokouksen jälkeen tulevan kauden puheenjohtajisto tapasi Pohjois-Karjalan rajavartioston komentajan eversti Vesa Blomqvistin, apulaiskomentajan evl Marko Turusen ja kapteeni Janne Natrin Onttolassa 28.11. Heidän kanssa sovittiin vuoden 2017 yhteistoiminnasta. Piirien esittämään mahdollisuuteen, että reserviläiset voisivat käyttää Onttolan ampumaratoja muutaman kerran kuukaudessa, he eivät kuitenkaan suostuneet, vedoten tiukkaan ympäristölupaan. Pohjois-Karjalan aluetoimiston päällikkö eversti Asko Valta, alueupseeri majuri Markku Väätänen ja MPK:n piiripäällikkö Kimmo Salo tavataan yhteistoiminnan merkeissä 10.1.2017 sekä kaikkien Pohjois-Karjalan Sotaveteraanijärjestöjen edustajat helmikuun aikana.

Aluetoimiston järjestämiin Intti tutuksi -tapahtumiin Pohjois-Karjalan yläkouluissa ja lukioissa osallistuttiin vain MPK:n kautta, ei reserviläisyhdistyksinä. Tulevana vuonna osallistutaan mahdollisuuksien mukaan kaikkiin viiteen tilaisuuteen.

Muutamat yhdistykset osallistuivat Sankarihautausmaiden ja muistomerkkien huoltotöihin, pääsääntöisesti Kaatuneitten muistopäivän viikolla.

Eri paikkakunnilla osallistuttiin Kansallisen veteraanipäivän tilaisuuksiin ja useisiin seppeleenlaskutilaisuuksiin. Veteraanijärjestöjen perinneaikakauden valmisteluja tuettiin niiden pyytämällä tavalla. Kunniavartiotehtäviä hoidettiin useissa seppeleenlaskutilaisuuksissa. Jouluaaton kunniavartiot oli jälleen perinteinen osa reserviläisyhdistysten toimintaa.

## 7. TALOUS

Piirin jäsenmaksu oli kertomusvuonna 13,50 € /jäsen joka sisältää piirilehtimaksun 3,50€. Jäsenmaksuja kertyi 9,652,50 €. Reserviupseeriliitto maksoi piirille tukea 4698,00 € kertomusvuoden aikana. Reserviupseeriliitto tuki toiminnanjohtajan uuden tietokoneen ja monitoimitulostimen hankintaa 498 eurolla.

Lehtimaksu PKMT ry:lle maksettiin kahdessa erässä 30.3. ja 10.11.2016. Lehtimaksu oli yhteensä 2458,00 € (708 jäsentä).

Kilpailuihin (sm, pm) osallistuneille oli mahdollisuus hakea kulukorvauksia maksamistaan osallistumismaksuista 15.12.2016 mennessä. Reserviupseeripiiri ei maksanut korvauksia vuonna 2016.

Yhdistykset maksoivat vuosien 2015-2016 mitalimaksut piirille syksyllä.

## 8. YHDISTELMÄ

Pohjois-Karjalan Reserviupseeripiiri kiittää kaikesta tuesta yrityksiä, yhteisöjä ja henkilöitä, jotka ovat edistäneet piirin ja sen yhdistysten vapaaehtoista maanpuolustustyötä kuluneena vuotena.

Piirin puheenjohtaja

Jyrki Huusko

Toiminnanjohtaja

Jouni Mattila